Document ID: /roh_data/filtered/fineweb-2-filterrobots_roh.jsonl.gz/18100

Adina dapli chasas da scolas èn daventadas vitas ils ultims onns en il Grischun – uschia er la chasa da scola da Suraua ad Uors. Dapi in onn ha quest lieu dentant puspè ina muntada impurtanta per il public: L’anteriur lavuratori da la scola serva sco archiv cultural per la Val Lumnezia. Là nua ch’uffants han ina giada zambregià, sa chatta oz in sammelsuri da documents, fotografias, cudeschs, catalogs e tschupels.
Quel che inventarisescha tut questas archivalias cun corp ed olma è l’um pensiunà Simon Derungs da Surcasti. Sonda, ils 26 d’october, avra el las portas da ses reginavel al public. En questa emissiun declera l’anteriur montader da maschinas da lavar pertge ch’igl è stà nairas uras da fundar in archiv cultural – ed el raquinta d’ustiers najads e danunder ch’el ha in zic sang blau en sias avainas.
RR Magazin da cultura 11:00